Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 108/14/4403	Nitra, 4.7.2014
EEČ : 2-32-227-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že: 
ako otec XXXXX, nar. XXXXX, bytom u matky XXXXX v XXXXX, hoci má k tomuto vyživovaciu povinnosť priamo zo Zákona o rodine a na základe rozsudku Okresného súdu v XXXXX sp. zn. XXXXX zo dňa 24.02.2009, právoplatného dňa 16.03.2009, je povinný prispievať na jeho výživu sumou vo výške 100,- Eur mesačne do rúk matky vždy do 15. dňa v mesiaci vopred, od 01.01.2013 si túto povinnosť riadne neplnil a tak do 31.05.2014 dlhoval na výživnom sumu vo výške 400,- Eur, 

lebo zanikla trestnosť činu.

Odôvodnenie:
Poverený príslušník Obvodného oddelenia Policajného zboru XXXXX uznesením sp. zn. XXXXX zo dňa 19.02.2014 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 13.05.2014  podľa § 206 odsek 1 Trestného poriadku vzniesol obvinenie  XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonanom skrátenom vyšetrovaní predložil vyšetrovací spis prokurátorovi spolu s návrhom na zastavenie trestného stíhania.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že skutok sa stal, je trestným činom a páchateľom je XXXXX, pričom poukazujem na zápisnice o výsluchoch svedkov XXXXX, XXXXX a listinné dôkazy nachádzajúce sa vo vyšetrovacom spise. Z uvedených dôkazov vyplýva, že obvinený XXXXX riadne neprispieval na výživu svojho syna XXXXX od 01.01.2013 a ku dňu 31.05.2014 dlhoval na jeho výživnom sumu vo výške 400,- Eur.
Svedkyňa XXXXX v zázname o vysvetlení podľa § 203 odsek 1 písmeno a) Trestného poriadku č.l. 28 uviedla, že dňa 18.06.2014 obdržala prostredníctvom poštovej poukážky sumu vo výške 400,- Eur, čím je dlžné výživné uhradené v plnej výške. Konaním XXXXX neboli spôsobené žiadne trvalo nepriaznivé následky. 
Na č.l. 26-27 sa nachádzajú fotokópie poštových poukazov preukazujúcich úhrady výživného obvineným. 
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.01.2013 do 31.05.2014 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka